ประกาศคณะกรรมการบริหารกองทุนเพื่อผู้ใช้แรงงานเรื่องหลักเกณฑ์ วิธีการ และเงื่อนไขการให้กู้ยืม การทำสัญญากู้ยืม หลักประกันการจ่ายเงินกู้การชำระคืนเงินกู้การเรียกคืนเงินกู้ และค่าปรับพ.ศ.๒๕๖๑[๑] โดยที่เป็นการสมควรกำหนดหลักเกณฑ์วิธีการ และเงื่อนไขการให้กู้ยืม การทำสัญญากู้ยืม หลักประกัน การจ่ายเงินกู้การชำระคืนเงินกู้ การเรียกคืนเงินกู้ และค่าปรับเพื่อให้การดำเนินการของกองทุนเพื่อผู้ใช้แรงงานเป็นไปด้วยความเรียบร้อยและมีประสิทธิภาพอาศัยอำนาจตามความในข้อ ๑๙ และข้อ๒๐ แห่งข้อบังคับคณะกรรมการบริหารกองทุนเพื่อผู้ใช้แรงงานว่าด้วยการบริหารกองทุนเพื่อผู้ใช้แรงงานพ.ศ. ๒๕๖๐ คณะกรรมการบริหารกองทุนเพื่อผู้ใช้แรงงาน จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการบริหารกองทุนเพื่อผู้ใช้แรงงานเรื่อง หลักเกณฑ์ วิธีการ และเงื่อนไขการให้กู้ยืมการทำสัญญากู้ยืม หลักประกัน การจ่ายเงินกู้ การชำระคืนเงินกู้การเรียกคืนเงินกู้ และค่าปรับ พ.ศ. ๒๕๖๑ข้อ ๒ สหกรณ์ออมทรัพย์ที่ประสงค์จะขอกู้เงินกองทุนเพื่อผู้ใช้แรงงานจะต้องมีระยะเวลาดำเนินการมาแล้วไม่น้อยกว่าหนึ่งรอบปีบัญชีมีความเข้าใจและรับรองว่าจะนำเงินกองทุนไปใช้ตรงตามวัตถุประสงค์ของกองทุนและให้ยื่นคำขอกู้ได้ ณ สถานที่ดังต่อไปนี้(๑)สหกรณ์ออมทรัพย์ที่มีที่ตั้งในกรุงเทพมหานครให้ยื่น ณกลุ่มงานกองทุนเพื่อผู้ใช้แรงงาน กองสวัสดิการแรงงานกรมสวัสดิการและคุ้มครองแรงงาน(๒) สหกรณ์ออมทรัพย์ที่มีที่ตั้งในส่วนภูมิภาคให้ยื่นณ สำนักงานสวัสดิการและคุ้มครองแรงงานจังหวัดที่สหกรณ์ออมทรัพย์นั้นตั้งอยู่ข้อ ๓ การยื่นคำขอกู้เงินตามข้อ ๒ให้ยื่นแบบคำขอกู้ยืมเงินกองทุนเพื่อผู้ใช้แรงงานตามท้ายประกาศพร้อมเอกสารดังต่อไปนี้(๑)สำเนาใบสำคัญรับจดทะเบียนสหกรณ์ออมทรัพย์(๒)สำเนาหนังสือวงเงินกู้ยืมหรือค้ำประกันประจำปีซึ่งนายทะเบียนสหกรณ์เห็นชอบ(๓)สำเนารายงานการประชุมของคณะกรรมการสหกรณ์ออมทรัพย์ที่มีมติอนุมัติให้กู้เงินกองทุนเพื่อผู้ใช้แรงงาน(๔) โครงการขอกู้(๕)สำเนางบดุลและงบกำไรขาดทุนประจำปีหนึ่งปีที่ล่วงมาแล้ว(๖) สำเนางบทดลองหรือรายงานการเงินสามเดือนสุดท้ายก่อนยื่นคำขอกู้(๗)สำเนาระเบียบว่าด้วยการให้เงินกู้แก่สมาชิกและการชำระหนี้พร้อมประกาศอัตราดอกเบี้ยฉบับที่สหกรณ์ใช้อยู่ในปัจจุบัน(๘)หนังสือรับรองรายชื่อพร้อมลายมือชื่อคณะกรรมการและผู้จัดการสหกรณ์(๙)สำเนาสัญญากู้ยืมเงินจากแหล่งเงินกู้อื่น (ถ้ามี)(๑๐)ประมาณการรับ - จ่ายเงินล่วงหน้า (ตามระยะเวลาชำระคืนเงินกู้)(๑๑)ข้อบังคับสหกรณ์ออมทรัพย์(๑๒)หนังสือมอบอำนาจจากผู้มีอำนาจของสหกรณ์ออมทรัพย์ให้บุคคลใด ๆ ทำนิติกรรมกู้ยืมเงินกองทุนเพื่อผู้ใช้แรงงานทั้งนี้ ให้เป็นไปตามข้อบังคับของสหกรณ์ออมทรัพย์นั้น(๑๓)สำเนาเอกสารประเมินชั้นคุณภาพการควบคุมภายในของกรมตรวจบัญชีสหกรณ์และข้อมูลการจัดขนาดตามเกณฑ์ของกรมส่งเสริมสหกรณ์(๑๔)รายชื่อสมาชิกที่ขึ้นบัญชีขอกู้เงินที่มีข้อมูลเงินเดือนจำนวนเงินที่ขอกู้จำนวนหนี้และเงินคงเหลือสำหรับการดำรงชีพรายเดือนและวัตถุประสงค์การกู้ของสมาชิกสหกรณ์(๑๕)เอกสารอื่นตามที่คณะกรรมการหรือคณะอนุกรรมการขอให้ส่งเพิ่มเติมข้อ ๔ การพิจารณาอนุมัติเงินกู้ให้พิจารณาโดยอาศัยหลักเกณฑ์ดังนี้(๑)วัตถุประสงค์และความเป็นไปได้ของโครงการที่ขอกู้(๒)ความสามารถในการบริหารจัดการของสหกรณ์ออมทรัพย์ผู้ขอกู้(๓)ความสามารถในการชำระคืนของสหกรณ์ออมทรัพย์ผู้ขอกู้(๔)หลักประกันในการกู้(๕)ทุนเรือนหุ้นของสหกรณ์ออมทรัพย์ผู้ขอกู้(๖)ทรัพย์สินและหนี้สินของสหกรณ์ออมทรัพย์ผู้ขอกู้(๗)กรณีที่สหกรณ์ออมทรัพย์ประสงค์จะขอกู้เงินจากกองทุนในสัญญาใหม่เพิ่มเติมจะต้องชำระหนี้เงินกู้รวมทุกสัญญาที่มีหนี้อยู่เดิมมาแล้วไม่น้อยกว่าร้อยละสี่สิบของวงเงินกู้ทุกสัญญารวมกันทั้งนี้ให้เป็นไปตามดุลพินิจของคณะกรรมการข้อ ๕ การพิจารณาหลักประกันในการกู้ตามข้อ ๔ (๔)สหกรณ์ต้องให้คณะกรรมการดำเนินการของสหกรณ์ทั้งคณะรวมทั้งผู้จัดการหรือผู้ที่ได้รับมอบหมายให้ปฏิบัติหน้าที่ผู้จัดการสหกรณ์ (ถ้ามี)เป็นผู้ค้ำประกันในฐานะส่วนตัวในกรณีที่มีการเปลี่ยนแปลงคณะกรรมการดำเนินการของสหกรณ์ต้องจัดให้คณะกรรมการดำเนินการชุดใหม่ค้ำประกันเพิ่มเติมข้อ ๖ การคิดดอกเบี้ยให้เป็นตามประกาศคณะกรรมการเกี่ยวกับอัตราดอกเบี้ยโดยให้เริ่มคิดตั้งแต่วันถัดจากวันที่สหกรณ์ออมทรัพย์รับเงินกู้จนถึงวันที่ผู้ให้กู้ได้รับชำระหนี้เสร็จสิ้นข้อ ๗ การชำระคืนเงินกู้ให้มีระยะเวลาตามที่คณะกรรมการประกาศกำหนดข้อ ๘ สหกรณ์ออมทรัพย์ใดไม่ใช้เงินกู้คืนเมื่อครบกำหนดใช้คืนตามสัญญาจะต้องเสียค่าปรับในอัตราร้อยละห้าต่อปีสำหรับเงินต้นที่ค้างชำระนับตั้งแต่วันถัดจากวันที่ถึงกำหนดชำระจนถึงวันที่สหกรณ์ชำระเสร็จสิ้นข้อ ๙ การคิดดอกเบี้ยตามข้อ ๖และค่าปรับตามข้อ ๘ ในกรณีที่มีเหตุสุดวิสัยหรือความจำเป็นเกิดขึ้นถ้าเห็นเป็นการสมควรคณะกรรมการอาจพิจารณาให้ระงับการคิดดอกเบี้ยและหรือค่าปรับในระยะเวลาหนึ่งก็ได้หรือผ่อนผันเลื่อนกำหนดเวลาการส่งใช้คืนข้อ ๑๐ คณะกรรมการเป็นผู้มีอำนาจอนุมัติเงินกู้และอาจมอบหมายให้คณะอนุกรรมการพิจารณาเงินกู้กองทุนเพื่อผู้ใช้แรงงานอนุมัติเงินกู้ได้ภายในวงเงินที่คณะกรรมการกำหนดข้อ ๑๑ ก่อนการจ่ายเงินกู้ให้แก่สหกรณ์ให้กองทุนเพื่อผู้ใช้แรงงานจัดทำสัญญากู้ยืมเงินกองทุนเพื่อผู้ใช้แรงงานตามแบบท้ายประกาศและหลักประกันในการกู้ไว้เป็นหลักฐานให้อธิบดีกรมสวัสดิการและคุ้มครองแรงงานหรือผู้ซึ่งอธิบดีกรมสวัสดิการและคุ้มครองแรงงานมอบหมายลงนามในสัญญาในฐานะผู้ให้กู้และให้ผู้แทนสหกรณ์ออมทรัพย์ผู้กู้ ซึ่งได้รับมอบอำนาจจากผู้มีอำนาจของสหกรณ์ออมทรัพย์ตามข้อบังคับของสหกรณ์ออมทรัพย์นั้นเป็นผู้ลงนามในฐานะผู้กู้ข้อ ๑๒ในกรณีที่สหกรณ์ออมทรัพย์มีความจำเป็นอันมิใช่เกิดจากเหตุทุจริตซึ่งทำให้ไม่สามารถส่งใช้คืนเงินกู้เมื่อถึงกำหนดใช้คืนตามสัญญาได้ให้ยื่นคำร้องขอผ่อนผัน/ขยายเวลาชำระหนี้ได้ตามข้อเท็จจริงพร้อมเหตุผลและหลักฐานประกอบต่อคณะกรรมการก่อนหนี้ถึงกำหนดชำระในแต่ละงวด เว้นแต่ในกรณีมีเหตุสุดวิสัยไม่สามารถดำเนินการได้ก่อนถึงกำหนดชำระในแต่ละงวดให้ชี้แจงเหตุผลประกอบการพิจารณาเป็นกรณี ๆ ไปให้คณะกรรมการพิจารณาอนุมัติผ่อนผันหรือขยายเวลาการส่งใช้คืนเงินกู้และ/หรือลดอัตราดอกเบี้ย ค่าปรับตามความสามารถในการส่งชำระหนี้ได้ข้อ ๑๓ เมื่อได้รับการอนุมัติผ่อนผันหรือขยายเวลาชำระหนี้ให้กองทุนจัดทำบันทึกต่อท้ายสัญญากู้ยืมเงินกองทุนเพื่อผู้ใช้แรงงานไว้เป็นหลักฐานหากหลักประกันที่มีอยู่ไม่สมบูรณ์ให้จัดทำเพิ่มให้สมบูรณ์ประกาศณ วันที่ ๒๔ มกราคม พ.ศ. ๒๕๖๑อนันต์ชัยอุทัยพัฒนาชีพอธิบดีกรมสวัสดิการและคุ้มครองแรงงานประธานกรรมการบริหารกองทุนเพื่อผู้ใช้แรงงานปุณิกา/จัดทำ๑๙เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๐ ง/หน้า ๓๘/๒๒ กุมภาพันธ์ ๒๕๖๑